హిట్లర్
అలోయీస్ హిట్లర్, క్లారా హిట్లర్ల ఆరుగురు సంతానంలో ఏడాల్ఫ్ హిట్లర్ నాలుగవ సంతానం. ఆస్ట్రియా–హంగరీ సరిహద్దులలో బ్రును అమ్ ఇన్ అనే ఊళ్లో జన్మించాడు. హిట్లర్ తన తల్లితో చాలా సన్నిహితంగా ఉండేవాడు కానీ ఆధిపత్యం చెలాయించే మనస్తత్వం ఉన్న తండ్రి అతనిని తరచుగా కొట్టటం వలన అతనితో ఎప్పుడూ ఒక సమస్యాత్మక బాంధవ్యం కలిగి ఉండేవాడు. కొన్ని సంవత్సరాల క్రితం అతను తన కార్యదర్శితో ఇలా చెప్పాడు: "నా తండ్రి నన్ను కొట్టినప్పుడు ఇంక ఏడవకూడదని అనుకున్నాను." కొన్ని రోజుల తరువాత నాకు నా నిగ్రహాన్ని పరీక్షించుకొనే అవకాశం వచ్చింది. నా తల్లి భయపడి తలుపుకు అటువైపు తిరిగి నుంచుంది. నా మటుకు నేను, నిశ్శబ్దంగా నా వెనుక భాగంలో కర్రతో పడుతున్న దెబ్బలను లెక్కపెట్టాను.
రెండవ ప్రపంచ యుద్ధం - పూర్వరంగం
1934లో జెర్మనీలో మరో జాత్యహంకార నాజీ పార్టీ అడాల్ఫ్ హిట్లర్ నేతృత్వంలో అధికారంలోకొచ్చింది. హిట్లర్ అధికారంలోకొచ్చిన వెంటనే జెర్మనీ నైన్యాన్ని బలోపేతం చేయటం మొదలుపెట్టాడు. ఇది ఇంగ్లాండ్, ఫ్రాన్స్, ఇటలీలను ఆందోళనపరచింది. ఈ మూడు దేశాలు మొదటి ప్రపంచ యుద్ధంలో కలసి పోరాడాయి; ఆ యుద్ధంలో బాగా నష్టపోయి ఉన్నాయి. జెర్మనీ చర్యలు తమ ఆధిపత్యాన్ని సవాలు చేసేవిగా ఈ దేశాలు భావించాయి. అప్పటికే ఇటలీ ఆఫ్రికా ఖండంలోని ఇధియోపియాపై కన్నేసి ఉంది. తమ కూటమి చెదిరిపోకుండా ఉంచే ఉద్దేశంతో ఇంగ్లాండ్, ఫ్రాన్స్ లు ఇటలీ ఉద్దేశ్యాలను వ్యతిరేకించకుండా ఊరుకున్నాయి.